નાણાં મંત્રાલયે 10 ટકા કન્સેશનલ લોંગ ટર્મ કેપિટલ ગેઈન્સ માટે એસટીટીની ચૂકવણીમાં કેટલીક બાબતોને મુક્તિ આપવાનો નિર્ણય લીધો છે. મંત્રાલયે એક યાદી નોટિફાઈ કરી છે, જેમાં એસટીટી ચૂકવવાની જરૂરિયાતમાંથી મુક્તિ મળી જશે. તેમાં આઈપીઓ, ફોલો-ઓન પબ્લિક ઓફર(FPO), બોનસ શેર, રાઈટ્સ ઈશ્યુ, કંપની હસ્તગત કરવી(એક્વિઝિશન), ઈએસઓપી, વગેરેને એસટીટીમાંથી મુક્તિ મળશે. આ ઉપરાંત એફડીઆઈની માર્ગદર્શિકા અંતર્ગત નોન-રેસિડેન્ટ્સ દ્વારા કરાયેલા ઓફ-માર્કેટ ટ્રાન્ઝેક્શન, ક્વોલિફાઈડ ઈન્સ્ટિટ્યૂશનલ બાયર્સ(ક્યુઆઈબી), વેન્ચર કેપિટલ વગેરેએ એસટીટી ન ચૂકવ્યો હોય તો પણ તેના પર 10 ટકા લોંગ ટર્મ કેપિટલ ગેઈન્સ ટેક્સનો લાગુ થશે.